ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 26/2542เรื่อง การรายงานเกี่ยวกับเหตุการณ์และการแก้ไขปัญหาที่เกิดขึ้นจากปัญหา ปี ค.ศ. 2000 อาศัยอํานาจตามความในมาตรา 57(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "ปัญหา ปี ค.ศ. 2000" หมายความว่า ปัญหาเกี่ยวกับระบบคอมพิวเตอร์และอุปกรณ์ที่ควบคุมด้วยไมโครโปรเซสเซอร์ที่อาจจะเกิดขึ้นในปี ค.ศ. 2000 "บริษัทย่อย" หมายความว่า (1) บริษัทที่บริษัทที่ออกหลักทรัพย์ถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น (2) บริษัทที่บริษัทตาม (1) ถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น (3) บริษัทที่ถูกถือหุ้นต่อไปเป็นทอด ๆ โดยเริ่มจากการถือหุ้นของบริษัทตาม (2) ในบริษัทที่ถูกถือหุ้น โดยการถือหุ้นของบริษัทดังกล่าวในแต่ละทอดมีจํานวนเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทที่ถูกถือหุ้นนั้น (4) บริษัทที่ถูกถือหุ้นไม่ว่าโดยบริษัทที่ออกหลักทรัพย์หรือบริษัทตาม (1) (2) หรือ (3) รวมกันเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทที่ถูกถือหุ้นนั้น การถือหุ้นของบริษัทที่ออกหลักทรัพย์หรือบริษัทตาม (1) (2) (3) หรือ (4) ให้นับรวมถึงหุ้นที่ถือโดยผู้ที่เกี่ยวข้องด้วย "บริษัทร่วม" หมายความว่า บริษัทที่บริษัทที่ออกหลักทรัพย์หรือบริษัทย่อยถือหุ้นรวมกันตั้งแต่ร้อยละยี่สิบแต่ไม่เกินร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทที่ถูกถือหุ้นนั้น ทั้งนี้ การถือหุ้นของบริษัทที่ออกหลักทรัพย์หรือบริษัทย่อยให้นับรวมถึงหุ้นที่ถือโดยผู้ที่เกี่ยวข้องด้วย "ระบบงานสําคัญ" หมายความว่า ระบบงานหรือข้อมูลที่เป็นสาระสําคัญของขบวนการผลิต การจําหน่ายสินค้า และการให้บริการของบริษัทที่ออกหลักทรัพย์ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ในกรณีที่มีเหตุการณ์ใดๆ เกิดขึ้นอันสืบเนื่องจากปัญหา ปี ค.ศ. 2000 และมผลกระทบต่อระบบงานสําคัญของบริษัทที่ออกหลักทรัพย์ บริษัทย่อย หรือบริษัทร่วม โดยบริษัทที่ได้รับ ผลกระทบดังกล่าวไม่สามารถแก้ไขปัญหาได้ภายในวันที่ 3 มกราคม 2543 ให้บริษัทที่ออกหลักทรัพย์ส่งรายงานดังต่อไปนี้ต่อสํานักงาน ทั้งนี้ ในการจัดทํารายงานในส่วนที่เกี่ยวกับบริษัทย่อยหรือบริษัทร่วม ให้รายงานเฉพาะกรณีที่มีผลกระทบต่อบริษัทย่อยและบริษัทร่วมที่ธุรกิจของบริษัทดังกล่าวมีนัยสําคัญต่อฐานะการเงินและผลการดําเนินงานของบริษัทที่ออกหลักทรัพย์เท่านั้น (1) รายงานเหตุการณ์และผลกระทบที่เกิดขึ้นกับระบบงานสําคัญของบริษัทที่ออกหลักทรัพย์ บริษัทย่อย หรือบริษัทร่วม ที่สืบเนื่องจากปัญหาปี ค.ศ. 2000 เช่น ระบบงานหรือข้อมูลที่ได้รับผลกระทบเนื่องจากเหตุการณ์ดังกล่าว ผลกระทบต่อฐานะการเงินและการดําเนินงานของบริษัทที่ออกหลักทรัพย์ บริษัทย่อย หรือบริษัทร่วม เป็นต้น โดยให้จัดส่งรายงานดังกล่าวพร้อมทั้งแนวทางการแก้ไขปัญหาต่อสํานักงานโดยไม่ชักช้า (2) เมื่อบริษัทที่ออกหลักทรัพย์ บริษัทย่อย บริษัทร่วม สามารถดําเนินการแก้ไขปัญหาตาม (1) จนแล้วเสร็จ ให้บริษัทที่ออกหลักทรัพย์รายงานผลการแก้ไขปัญหาดังกล่าวต่อสํานักงานโดยไม่ชักช้า ทั้งนี้ หากไม่สามารถดําเนินการแก้ไขปัญหาให้แล้วเสร็จได้ภายในวันที่ 31 มกราคม 2543 บริษัทที่ออกหลักทรัพย์ต้องรายงานความคืบหน้าในการดําเนินการแก้ไขปัญหาต่อสํานักงานภายในวันที่สิบห้าของทุกเดือนจนกว่าจะดําเนินการแก้ไขปัญหาดังกล่าวจนแล้วเสร็จ โดยให้เริ่มจัดส่งรายงานครั้งแรกภายในวันที่ 15 กุมภาพันธ์ 2543 และเมื่อแก้ไขปัญหาได้ในเดือนใด ให้รายงานการแก้ไขปัญหาที่แล้วเสร็จนั้นโดยไม่ชักช้า ไม่ว่าในเดือนนั้นจะได้รายงานความคืบหน้าไปแล้วหรือไม่ก็ตามข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 9 ธันวาคม พ.ศ. 2542 (นายปกรณ์ มาลากุล ณ อยุธยา) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์